बिल्ली बिल्ली गाने की शूटिंग के दौरान का BTS वीडियो आया सामने
Shehnaaz Gill's latest video Raghav Juyal and Jassie Gill dance on the popular Billi Billi song जिसमें वह राघव जुयाल और जस्सी गिल के साथ 'बिल्ली बिल्ली' गाने की शूटिंग के दौरान मस्ती करती हुए नजर आईं
शहनाज गिल इन दिनों अपनी अपकमिंग फिल्म किसी का भाई किसी की जान को लेकर चर्चा में बनी हुई हैं। इसी बीच एक्ट्रेस का एक वीडियो सामने आया है, जिसमें वह राघव जुयाल और जस्सी गिल के साथ 'बिल्ली बिल्ली' गाने की शूटिंग के दौरान मस्ती करती हुए नजर आईं। वीडियो में तीनों फिल्म के सेट पर दिखाई दे रहे हैं, वही बैकग्राउंड में फिल्म का गाना 'बिल्ली बिल्ली' प्ले हो रहा है।
क्या शहनाज को डेट कर रहे राघव जुयाल?
इन दिनों शहनाज गिल का नाम सिद्धार्थ शुक्ला के बाद राघव जुयाल से जोड़ा जा रहा है। कई बार इनके अफेयर की खबरें सामने आई हैं। कुछ दिन पहले ही सलमान खान ने किसी का भाई किसी की जान के ट्रेलर लांच पर दोनों के रिलेशनशिप में होने का हिंट भी दिया था।
सलमान ने कहा था, इस पिक्चर के दौरान मैंने एक केमिस्ट्री देखी है'। लेकिन कोई उसको आगे बढ़ाने की कोशिश नहीं कर रहा है। इस दौरान सलमान शहनाज की तरफ देखते हैं, फिर सिद्धार्थ निगम से पूछते हैं- तुम्हें नहीं लगता ऐसा? हालांकि राघव और शहनाज ने इस बात पर कोई रिएक्शन नहीं दिया।
कब रिलीज होगी फिल्म 
सलमान खान और पूजा हेगड़े की फिल्म 'किसी का भाई किसी की जान' 21 अप्रैल को सिनेमाघरों में रिलीज होने वाली है। फिल्म का ट्रेलर हालही में रिलीज हुआ है, जिसे देख फैंस फिल्म के रिलीज का बेसब्री से इंतजार कर रहे हैं। इस फिल्म में जस्सी गिल, राघव जुयाल और सिद्धार्थ निगम भी मुख्य भूमिका निभाते नजर आएंगे। वहीं सलमान खान की फिल्म से बिग बॉस 13 फेम शहनाज गिल और श्वेता तिवारी की बेटी पलक तिवारी बॉलीवुड डेब्यू करने वाली हैं।